Κ.Κ.Ε. / ΣΥ.ΡΙΖ.Α –Ε.Κ.Μ. 2008-2014 : Οι αντινομίες στο χώρο της κοινοβουλευτικής Αριστεράς
Creators: name: Μυρωνίδης, Σάββας Αγαθάγγελου
Publisher: name: Aristotle University of Thessaloniki
Year: 2015
Subjects: Κ.Κ.Ε.
Κοινοβουλευτική Αριστερά
Ρεφορμισμός
KKE
Parliamentary Left
Reformism

description: Η συγκεκριμένη διπλωματική εργασία εξετάζει την πολιτική και ιδεολογική αντιπαράθεση των δύο κομμάτων της κοινοβουλευτικής αριστεράς στην Ελλάδα, του Κομμουνιστικού Κόμματος Ελλάδος (ΚΚΕ) και του Συνασπισμού Ριζοσπαστικής Αριστεράς (ΣΥΡΙΖΑ), κατά την εξαετία 2008-2014. Στην διάρκεια της εργασίας επιχειρείται ιστορική αναδρομή στην σχέση των δύο κομμάτων, η οποία οδηγεί στο συμπέρασμα πως καθένα από τα δύο εκφράζει μία από τις δύο αντιμαχόμενες πτέρυγες της αριστερής παράταξης που προέκυψαν από την διάσπαση του ΚΚΕ το 1968, με το μεν ΚΚΕ να ανήκει στην παραδοσιακή πτέρυγα και τον ΣΥΡΙΖΑ στην ανανεωτική. Περιοδολογώντας το χρονικό διάστημα που εξετάσαμε, θα μπορούσαμε να το χωρίσουμε σε τρία μέρη. Καταρχάς στην περίοδο 2008-2010, όπου διαφαίνεται έντονη πολιτική κινητικότητα, με τις εκλογές του 2007 να μαρτυρούν σημαντικές φθορές στο μέχρι τότε γνωστό κομματικό σύστημα. Η δεύτερη περίοδος ορίζεται από την άνοιξη του 2010 και την υπαγωγή της ελληνικής οικονομίας σε καθεστώς Μνημονίου λόγω της παγκόσμιας οικονομικής κρίσης, μέχρι τις εκλογές του 2012. Σε αυτή την περίοδο σημειώνονται σαρωτικές αλλαγές στην ελληνική οικονομία, με την ταχεία λήψη μέτρων που έπληξαν εργασιακά κεκτημένα δεκαετιών. Η τρίτη περίοδος καθορίζεται από το αποτέλεσμα των εκλογών του 2012, όπου συντελείται μία σημαντική αλλαγή στο εσωτερικό της Αριστεράς, με την μέχρι τότε αδιαμφισβήτητη ηγεμονία του χώρου από το ΚΚΕ να ανατρέπεται. Αντίθετα ο ΣΥΡΙΖΑ, που το 2009 βρέθηκε σε πολύ δύσκολη θέση, με την επικοινωνιακή πολιτική ενότητας που ακολούθησε κατάφερε να εξαπλασιάσει τα ποσοστά του και να αναδειχθεί αξιωματική αντιπολίτευση. Κοινή συνισταμένη στην αντιπαράθεση ΚΚΕ/ ΣΥΡΙΖΑ και στις 3 περιόδους, αποτελούν οι πάγιες διαφορές των 2 χώρων σε θέματα όπως η ευρωπαϊκή προοπτική, της οποίας ο ΣΥΡΙΖΑ είναι υπέρμαχος ενώ το ΚΚΕ ήδη από τις αρχές του 1990 είχε εκφράσει την κατηγορηματική αντίθεση του. Επίσης σημαντική διαφορά εντοπίζουμε στην αντίληψη των 2 κομμάτων για το πέρασμα στο σοσιαλισμό, με το ΚΚΕ τόσο στο 18ο όσο και στο 19ο Συνέδριο του, να μένει πιστό στην επαναστατική προοπτική, σε αντίθεση με το ΣΥΡΙΖΑ που, προσκολλημένος στο δόγμα της ευρωαριστεράς, μιλάει για δημοκρατική μετάβαση, επιτρέποντας στο ΚΚΕ να τον κατηγορεί για ρεφορμισμό.. Η αντίληψη του ΚΚΕ για τον ΣΥΡΙΖΑ, είναι μέχρι το 2012, πως πρόκειται για κόμμα του δεξιού οπορτουνισμού, ο οποίος χρησιμοποιείται από το αστικό σύστημα ως ανάχωμα στο ίδιο και στη ριζοσπαστικοποίηση της εργατικής τάξης. Από την άλλη ο ΣΥΡΙΖΑ κρατάει σε όλο το διάστημα διττή στάση. Ενίοτε προσπαθεί να προσεγγίσει την ηγεσία του κόμματος. Άλλες φορές ωστόσο- τις περισσότερες- κατηγορεί την ηγεσία του ΚΚΕ για απομονωτισμό, σεχταρισμό και αδιαλλαξία επιχειρώντας πάντως να την απομονώσει από την βάση του, στην οποία αναγνωρίζει το αγωνιστικό της πνεύμα. Η γενικότερη εικόνα για τα δύο κόμματα, είναι πως το ΚΚΕ είναι πιο συνεπές στην στάση του και το πολιτικό του πρόγραμμα, το οποίο δεν τροποποιείται ιδιαίτερα από τα 2 Συνέδρια που έλαβαν χώρα το 2008 και το 2013. Αντίθετα ο ΣΥΡΙΖΑ, λόγω και της πολυτασικής του υπόστασης, αρκετές φορές βρέθηκε μπροστά σε εσωκομματικές τριβές και αναγκάστηκε να μετατοπιστεί από τις αρχικές του θέσεις, ενώ σε καίρια ζητήματα υπήρξε πολυφωνία που δεν υπάκουε στην κεντρική κομματική γραμμή.
description: This thesis concerns the political and ideological dipsuse between the two parties of parliamentary left in Greece, the Communist Party and Syriza during the period 2008-2014. In this thesis is attempted a historical reference to the relations between the two parties. Finally is concluded that each of them express the two contradictory parts of left, which are result of fission of CP in 1968, CPG represent the traditional part and Syriza the revisional one. This period is separated in three parts. The first one is 2008-2010 which is derfined by intense political movement, the elections of 2007 show us significant alterations in the party system. The second period begins in spring of 2010 με την υπαγωγη της ελληνικής οικονομίας στο καθεστώς του Μνημονίου until the elections of 2012. During this period significant changes took place in the Greek economy, the government voted many laws that smashed the human rights. The third period is defined by the electoral results, is noticed an eternal chang in Left, until then the hegemony of CPG collapsed. In contrary, Syriza in 2009 was in difficult situation , but it adopted a strategy about the unification of all left parties. As a result it sextupled its electoral power. Common element of their conflict was their main differences, such as the EU, Syriza supports the stay of Greece in EU, on the other hand CPG was from 1990 against the incorporation of the country in EU. In addition, another important difference is their conception about the creation of socialism, KKE in its two last conferences declared its faith to the revolutionary perspective. Syriza supports the idea of euro- Left, so KKE blames syriza as reformists. KKE’s perception is that syriza is an right- reformist party, which is used by boyrgeiose to block the revolutionary consciousness of working class. On the other hand syriza adopted a dual position. It tries to approximate the leadership of KKE. But most of the times blames the leadership of kke of sectarianism. The general perspective of the two parties is that KKE is loyal to its political program, which is not alternated to the two conferences in 2008 and 2013. Instead syrize as a result of its components, many times faced internal conflicts and it was obligated to reform its initial positions, and the same time among current events its base did not follow the centrerline policy.